Diari Oficial de la Generalitat Valenciana


Sumari del DOGV 1094, del 27-06-1989 (1989/814322)

ORDRE de 6 de juny de 1989, de la Conselleria de Sanitat i Consum, per la qual es dicten normes per a la creació de la Comissió del Mapa Sanitari de la Comunitat Valenciana.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/06/06/(1)/dof/vci/html**

### Dades del document

Número de DOGV
:   1094

Data del DOGV
:   27-06-1989

Secció del DOGV
:   DISPOSICIONS GENERALS

Número del document
:   1989/814322


Data del document
:   06-06-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 6 de juny de 1989, de la Conselleria de Sanitat i Consum, per la qual es dicten normes per a la creació de la Comissió del Mapa Sanitari de la Comunitat Valenciana.  
Una correcta estructura del sistema sanitari permet que aquells problemes de salut dels ciutadans siguen atesos mitjançant accions sobre la comunitat i sobre l?individu, amb els recursos adequats que el sistema ha de posar a la seua disposició.  
El Reial Decret 2221/78, de 25 d'agost, establia unes normes per a la confecció del Mapa Sanitari de l?Estat espanyol; així mateix constituïa les Comissions Provincials del Mapa Sanitari i n'assenyalava la composició.  
El Reial Decret 137/84, d'11 de gener, sobre estructures bàsiques de salut, mitjançant la seua introducció defineix les línies bàsiques de la Llei General de Sanitat posterior, crea les Zones de Salut, en delimita les característiques i reconeix la competència de les Comunitats Autònomes per a fixar-les.  
La Llei 14/86, de 25 d'abril, General de Sanitat en el CAPITOL NI, del TITOL NI, articles 56 i 62, ratifica els principis del Reial Decret esmentat abans.  
El Consell de la Generalitat Valenciana, a través del Decret 42/86, de 21 de març, defineix i estructura l'Atenció Primària de la Salut en la Comunitat Valenciana i és al seu CAPITOL N, article 3, i CAPITOL NI, article 14, on es defineixen els límits i les característiques de les àrees i zones de salut. La Disposició Transitòria Primera assenyala que mentre la Conselleria de Sanitat i Consum elabore un nou procediment, la delimitació de les Zones i Arees de Salut es podrà dur a terme a proposta de les Comissions Provincials del Mapa Sanitari creades pel Reial Decret 2221/78, de 25 d'agost.  
La Conselleria de Sanitat i Consum, mitjançant l?Ordre de 2 de maig de 1986, delimita les Arees i Zones de la Comunitat Valenciana.  
Finalment, la Llei 8/87, de 4 de desembre, del Servei Valencià de Salut, al seu article 1, u i dos, defineix l?organització territorial del sistema sanitari de la Comunitat Valenciana.  
Atés que el desplegament de l?organització i estructura de l'Administració Sanitària ha experimentat una gran evolució durant els últims deu anys, i que alhora s'ha produït un traspàs important de competències mitjançant el Reial Decret 1612/87, de 27 de desembre, de transferències de l?Institut Nacional de la Salut, és intenció de la Conselleria de Sanitat i Consum regular, adequant-lo a la realitat actual, l?òrgan de planificació de l?estructura sanitària de la Comunitat Valenciana. Per tot això,  
ORDENE:  
Article u  
Es crea la Comissió del Mapa Sanitari de la Comunitat Valenciana, que tindrà les funcions següents:  
a) Delimitar les àrees i zones de salut, tenint en compte factors geogràfics, socio-econòmics, demogràfics, laborals, epidemiològics, culturals, climatològics i de dotació de vies i de mitjans de comunicació i instal·lacions sanitàries.  
b) Proposar la modificació d'aquelles àrees o zones que, per millora de gestió, per modificació de l'estructura de la població o recursos materials s'estimarà convenient.  
c) Actualitzar el catàleg d'institucions sanitàries de cada àrea o zona de salut.  
d) Actualitzar el registre de recursos humans de cada àrea o zona de salut.  
e) Qualsevol altra funció que s'estimarà convenient a fi d'una millor ordenació del sistema de salut de la Comunitat Valenciana.  
Article dos  
La Comissió del Mapa Sanitari de la Comunitat Valenciana serà composta per:  
- President: el Conseller de Sanitat i Consum, qui podrà delegar, si s'escau, en el Vice-president.  
- Vice-president: el Director General de Planificació de l'Assistència Sanitària.  
Vocals:  
- El Director General de Promoció de la Salut.  
- El Director del Servei Valencià de Salut.  
- El Director General de Consum.  
- Un representant de la Federació de Municipis de la Comunitat Valenciana.  
- Secretari: El Cap d'àrea de Planificació i Coordinació de l'Assistència i Programes Especials de la Direcció General de Planificació de l'Assistència Sanitària.  
Article tres  
Serà funció específica del Vice-president donar adequada execució als acords adoptats per la Comissió i aprovats pel Conseller de Sanitat i Consum.  
Article quatre  
La Comissió podrà convocar aquelles persones, institucions, corporacions o associacions que estime d'interés per al seu assessorament.  
Article cinc  
U Els acords referents a modificacions de la delimitació de les Arees i Zones Bàsiques de Salut i propostes de la Comissió del Mapa Sanitari seran objecte d'informe preceptivament pel Consell de Salut de l'Area, quan les modificacions no superaran els seu àmbit, i pel Consell de Salut de la Comunitat Valenciana, quan la modificació afectarà municipis o zones de salut de més d'una Area.  
Dos. Igualment, amb caràcter previ a la delimitació o modificació de les Arees i Zones de Salut, se sol·licitarà preceptivament informe de la Conselleria d'Administració Pública, segons que disposa el Decret 170/85, de 28 d'octubre, del Consell de la Generalitat Valenciana.  
Article sis  
Per tal de recollir informació i tramitar les decisions de la Comissió del Mapa Sanitari, existirà una oficina permanent del mapa sanitari, sota la dependència del Cap d'àrea de Planificació i Coordinació de l'Assistència Sanitària i Programes Especials de la Direcció General de Planificació de l'Assistència Sanitària.  
L'oficina permanent podrà requerir informes i col·laboracions de qualsevol servei o unitat de la Conselleria de Sanitat i Consum i del Servei Valencià de Salut.  
DISPOSICIO TRANSITORIA  
Fins que no hauran estat constituïts els Consells de Salut de totes les Arees de Salut d'acord amb l'Ordre de 2 de maig de 1986, l'informe preceptiu a què fa referència l'article 5 un, s'entendrà que és competència del Consell de Salut de la Comunitat Valenciana.  
DISPOSICIONS FINALS  
Primera  
Es faculta el Director General de Planificació de l'Assistència Sanitària perquè dicte aquelles normes que estime necessàries per al compliment d'aquesta Ordre.  
Segona  
Aquesta Ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 6 de juny de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI